OpenLLM-France/wikimedia huggingface dataset:
# Anbrosio Gorostiaga

Anbrosio Gorostiaga, Anbros izenaz ere ezaguna, (Igorre, 1867-1926) XIX. mendeko amaiera eta XX. mendeko hasierako albokari garrantzitsuena izan zen, hurrengo belaunaldiko albokarien erreferentzia izango zena.
Aita eta aititerengandik hartu zuen alboka jotzeko zaletasuna. 1913. urtean, Rudolf Trebitsh doktoreak grabazio bat egin zion alboka jotzen ("Artolak deuko" herri-kanta jo zuen).
# Anbrosio Zatarain

Anbrosio Zatarain izan daiteke:
* Anbrosio Zatarain Goia (1881-1966), aita
* Anbrosio Zatarain Etxebeste (1912-1999), semea
# Anbrosio Zatarain Goia

    Artikulu hau aitari buruzkoa da; beste esanahietarako, ikus «Anbrosio Zatarain».
Anbrosio Zatarain Goia (Usurbil, 1881eko apirilaren 4a - Donostia 1966ko abenduaren 20a) gipuzkoar lur-jabe eta mediku euskaltzalea izan zen. Rosa Etxebeste ezkondu eta Anbrosio Zatarain Etxebeste euskaltzainaren aita izan zen. Gero, Carmen Ibañez ezkondu zuen.
Aranista sutsua, Argia aldizkariaren sortzaileetako bat izan zen. “Nekazaritza” ataleko arduradun gisa artikuluak idatzi eta gai horren inguruko galderei erantzuna ematen zien.

## Erreferentziak

* ↑ Atxaga, Mikel. (1999-XI-26). Anbrosio Zatarain Etxebeste (1912-1999). Euskaltzaindia.
* ↑ Bittor Garitonaindia eta Argia. .
* Datuak: Q23449257
# Anbreina

Anbreina konposatu organikoa da, C$_{30}$H$_{52}$O formula duena, triterpenoen familiakoa. Ez du usainik. Kaxaloteen koprolitoa den anbar grisaren osagaietako bat da.
Kaxalotearen koprolitoa itsasora iristen denean oxidazio-prozesu bat pairatzen du atmosferako oxigenoa, itsasoko ura eta tenperatura medio. Prozesu horretan usainik ez duen anbreina eraldatu egiten da anbroxido bihurtuta. Molekula horixe da, hain zuzen ere, anbarrari usaina ematen diona, perfumegintzan horren preziatua dena.
Anbreina afrodisiako eta analgesiko gisa jo izan da.

## Erreferentziak

* ↑ (Ingelesez) PubChem. «Ambrein» pubchem.ncbi.nlm.nih.gov (Noiz kontsultatua: 2024-08-24).
* ↑ Iruin, Yanko. (viernes, 23 de agosto de 2024). «La síntesis del sutil aroma del ámbar gris» EL BLOG DEL BÚHO (Noiz kontsultatua: 2024-08-24).
* ↑ (Ingelesez) Sandroni, Paola. (2001-10-01). «Aphrodisiacs past and present: A historical review» Clinical Autonomic Research 11 (5): 303–307. doi:10.1007/BF02332975. ISSN 1619-1560. (Noiz kontsultatua: 2024-08-24).
* ↑ Taha, S. A.; Islam, M. W.; Ageel, A. M.. (1995). «Effect of ambrein, a major constituent of ambergris, on masculine sexual behavior in rats» Archives Internationales De Pharmacodynamie Et De Therapie 329 (2): 283–294. ISSN 0003-9780. PMID 8540767. (Noiz kontsultatua: 2024-08-24).
* ↑ Taha, S. A; Raza, M; El-Khawad, I. E. (1998-02-01). «Effect of ambrein on smooth muscle responses to various agonists» Journal of Ethnopharmacology 60 (1): 19–26. doi:10.1016/S0378-8741(97)00126-8. ISSN 0378-8741. (Noiz kontsultatua: 2024-08-24).

## Kanpo estekak

* Datuak: Q104936334
# Anbrosio Zatarain Etxebeste

    Artikulu hau semeari buruzkoa da; beste esanahietarako, ikus «Anbrosio Zatarain».
Anbrosio Zatarain Etxebeste (Donostia, 1912ko irailaren 27a - ibidem 1999ko maiatzaren 3a) gipuzkoar idazlea izan zen.

## Biografia

Aita Anbrosio Zatarain Goia lurjabea izan zuen. Industria ingeniari izateko ikasketak egin zituen Bilbon, eta zientziakoak Bordelen. Musika-gaiak erabili zituen, besteak beste, bere idazlanetan. Esaterako, Zatarainena da Gure kantadoiñuben tunttunak (1948) eta Azkueren kantutegiari erantsitako Notas al Cancionero gehigarria. Euzkadi, Argia, Euzko Deya, Zeruko Argia, Euzko Gogoa, Olerti, Deia eta Euskera agerkarietan argitaratu zituen lanik aipagarrienak. Euskaltzain urgazlea eta Euskerazaintzako kide izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Atxaga, Mikel. (1999-XI-26). Anbrosio Zatarain Etxebeste (1912-1999). Euskaltzaindia.
* Datuak: Q12253458
# Anbraziako golkoa

Anbraziako golkoa edo Artako golkoa (grezieraz Αμβρακικός κόλπος, Amvrakikós kólpos) Itsaso Jonikoan dagoen golko bat da, Greziako ipar-mendebaldean, kostaldean, ebakidura sakon bat egiten duena. Golkoa, 40 kilometroko luzera eta 15eko zabalerarekin, ia erabat itxia dago, itsasorako bere irteerak, 700 metroko zabalera baino ez duelarik, irteera honen ertzetan, Aktium hegoaldean eta Preveza iparraldean daudelarik, tunel baten bidez lotuta dauden bi herri. Ez da oso sakona, eta bere kostaldea, padura ugariz josia dago, horietako askok, estuario bat eratzen dutelarik. Preveza eta Aktiumgo harkaitzek mugatzen dute.
Preveza, Arta, Anfilokia (antzinako Karvassaras) eta Vonitsa hiriak, bere kostaldean aurkizen dira.
Golkoaren sarreran gertatu zen, K. a. 31n, Augusto eta Marko Antonioren arteko Aktiumeko gudu ospetsua.

## Erreferentziak

* ↑ 159. araua. Euskaltzaindia (Noiz kontsultatua: 2010-10-12).

## Kanpo estekak

* Datuak: Q284841
* Multimedia: Ambracian Gulf / Q284841
# Anbrosia

Anbrosia Greziar mitologian batzuetan jainkoen janari eta besteetan hauen edaria zen. Hitz hau, ohi, "hilezkorren janari edo edari" zentzuarekin erabili izan da. Baina Arthur Wollgar Verrall ikertzaile klasikoak ezeztatu egin zuen ambrosios hitzak, ezinbestean, "hilezkor" esan nahi izatea, eta nahiago izan zuen "usaintsu" bezala azaltzea, beti egokia den zentzu bat. Honela izanez gero, MBR semiterako hitzetik etorriko litzateke ("anbar" alderatu anbar grisarekin). Ekialdeko nazioek, mirarizko ezaugarriak zituela zioten. Europan, ezti koloreko anbara, askotan bere jatorritik urrun, Neolito aroan jada, bazen hil eskaingai bat, eta VII. mendean, druida frisiarrrek oraindik erabiltzen zuten, San Eligiok, "emakume bakar batek ere ez luke anbara lepotik zintzilik eramateaz harrotu behar" esaten zuen arren. W. H. Roscherrek, nektarra zein anbrosia, ezti motak zirela uste du, eta, kasu honetan, hilezkortasuna emateko bere boterea, bere sendatzeko eta garbitzeko boterean oinarrituta egongo litzateke, eta, gatzitutako eztia (ezti-ura) ardoaren aurrekari izan zelako Egeo itsaso aldean, enteogeno gisa. Kretako Jainkosa Handiak, zigilu minoiko batzuetan, erle aurpegia zuen: alderatu Merope eta Melisarekin.
Pindaroren arabera, Tantalok egin zuen ezbeharretako bat, hilezkorren anbrosia bere gonbidatuei eskaintzea izan zen, Prometeok egin zuen lapurretaren oso antzerakoa, Karl Kerenyik Greziarren heroiak izeneko bere liburuan adierazi zuen bezala. Zirtzek, Odiseori, uso talde batek anbrosia Olinpora zeramala esan zion.
Eratorriz, anbrosia hitza (plural neutroa) Dionisoren omenezko jaialdi batzuei eman zitzaien, beharbada, haiekin erlazionatutako janaldi nabarmenengatik.
Anbrosia, hinduen amritarekin erlazionatuta dago, hau ere, jainkoei hilezkortasuna ematen zien edaria baita.
Danny Staples bezalako ikertzaile modernoek, anbrosia, Amanita muscaria onddo liluragarriarekin erlazionatzen dute.

## Ikus, gainera

* Amrita

## Kanpo estekak

* Datuak: Q131409
* Multimedia: Ambrosia (beverage) / Q131409
# Anbrosio Milangoa

Anbrosio Milangoa (Treveris, c. 340 - Milan, 397ko apirilaren 4a) Milango apezpikua izan zen 374-397 bitartean. Eliza latinoko guraso eta doktorea da. Jaia, abenduaren 7an ospatzen da.

## Bizitza

Erromatar Inperioko goi funtzionarioa zen, Liguriako gobernaria. 374an, herriak Milango apezpiku aldarrikatu zuen, artean katekumeno besterik ez zelarik. Bataioa hartu, apaiztu eta apezpiku egin zen zortzi eguneko epean. 382an, Simako bere ahaide paganoari gogor eraso zion senatuan, Garaipenaren aldarea ez kentzearen alde agertu zelako. 387an, San Agustin bataiatu zuen. Teodosio enperadorea jendaurreko penitentzia egitera behartu zuen Tesalonikako sarraskiaren ondoren. Haren obrak pastoralgintza zuen helburu: sermoiak, hileta otoitzak (Teodosiori egindakoa), tratatu moralak, gorazarreak (anbrosiarrak deituak). Erlikien gurtzaren eragilea izan zen Mendebaldean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/06/03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q43689
* Multimedia: Saint Ambrose / Q43689
# Anbroi

Anbroi (antzinako grezieraz: Ἄμβρωνες) Jutlandiako antzinako herria izan zen, erromatar iturrietan K.a. II. mendean agertu zena. Germaniarrak ere ziren zinbriar eta teutoiekin batera, hegoaldeko Eskandinaviatik ihesi eta Erromatar Errepublika inbaditu zuten. K.a. 105ean Arausioko guduan garaipena lortu arren, K.a. 102an, Teutobodek zuzenduak, Aquae Sextiaeko guduan menderatuak izan ziren. Bizirik iraun zuten batzuk Hirugarren Zerbitzari-Gerran aritutako gladiadoreak izan ziren.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ Strauss, Barry. (2009). The Spartacus War. Simon and Schuster, 21–22 or. ISBN 1-4165-3205-6..

## Kanpo estekak

* Datuak: Q459098
# Al Purdy

Alfred Wellington Purdy, edo soilik Al Purdy (Wooler, Ontario, Kanada, 1918ko abenduaren 30a - 2000ko apirilaren 21a), kanadar poeta izan zen.

## Biografia

Belaunaldi gazteen bide-erakusle nagusietako bat. Ikasketak bukatuta, Vancouverrera joan zen bizitzera. Han lantegi batean lan egin zuen denboraldi batez. Bigarren Mundu Gerran aire-armadan aritu zen. Kanada, Kuba, Mexiko, Grezia, Turkia, Italia, Frantzia, Japonia eta Afrikan zehar bidaiatu zen.
Cariboo Horses (1965) lanarengatik Gouverneur Général saria irabazi zuen. Poesia-lanez gainera, irrati eta telebistarako idatzi zuen, eta bere bidaiei buruzko saiakerak Maclean's eta Weekend Magazine aldizkarietan argitaratu zituen. Gero, No other country (1977) liburuan jaso zituen guztiak. Milton Acornen I´ve tasted my blood (1969) eta Andrey Suknaskiren Wood Mountain poems (1976) poesia-liburuak argitaratu zituen, eta Fifteen winds (1969), Storm warning (1971) eta Storm warning II (1976) antologiak atondu zituen. Umore eta ironia handiz idatzi zuen beti, eta 60ko hamarraldian esperimentalismo formala saiatu zuen.
Lanik aipagarrienak: The enchanted echo (1944), Pressed on sand (1955), Emu, remember (1955), Poems for all the Annettes (1962), North of summer: poems from Baffin Island (1967), Wild grape wine (1968), In search of Owen Roblin (1974), Being Alive. Poems 1958-1978 (1978) eta The stone bird (1981).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q4704621
* Multimedia: Al Purdy / Q4704621
# Al Stewart

Alastair Ian Stewart (Glasgow, 1945eko irailaren 5a) eskoziar kantautore eta folk-rock musikaria da. 1960ko eta 1970ko hamarkadetako britainiar berpizkundearekin ospera jauzi egin zuen. Bere estiloa folk-rockeko abestiak eta historiako pertsonaiak eta gertaerak uztartzen ditu. Glastonburyko lehen jaialdian parte hartu zuen eta 1973an arrakasta izan zuen The Year of the Cat abestiarekin.
The Year of the Cat albumeko On the Border abestian euskal separatistak eta Rhodesia aipatzen ditu.

## Diskografia

* 1967 Bed-Sitter Images
* 1969 Love Chronicles
* 1970 Zero She Flies
* 1970 The First Album
* 1972 Orange
* 1974 Past, Present And Future
* 1975 Modern Times
* 1976 Year Of The Cat
* 1978 The Early Years
* 1978 Time Passages
* 1980 24 Carrots
* 1981 Indian Summer
* 1984 Russians & Americans
* 1988 Last Days Of The Century
* 1991 Chronicles... The best of Al Stewart
* 1992 Rhymes In Rooms "Live with Peter White"
* 1993 Famous Last Words
* 1995 Between The Wars
* 1996 Seemed Like A Good Idea At The Time
* 2000 Down In The Cellar
* 2002 Time Passages Live
* 2005 A Beach Full Of Shells
* 2008 Sparks Of Ancient Light
* 2010 Uncorked "Live with Dave Nachmanoff"
* Datuak: Q559599
* Multimedia: Al Stewart / Q559599
# Al Rayyan Stadium

Al Rayyan Stadium (arabieraz: ملعب أحمد بن علي‎, Malʿab ʾAḥmad bin ʿAliyy, Qatarko Al Rayyan hirian dagoen futbol estadio bat da. 2003an inauguratu zen eta 2020an zaharberritua, 44.740 ikusleentzako edukiera du. 2022ko Munduko Futbol Txapelketaren egoitzetako bat da.

## Kanpo estekak

* Datuak: Q401643
* Multimedia: Ahmed bin Ali Stadium / Q401643
# Al Sadd (filma)

Al Sadd (arabieraz: اَلسَّدّ‎; euskaraz: «presa») 2022ko Ali Cherri libanoar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Sudan, Meroweko urtegitik gertu. Maherrek adreilu fabrika tradizional batean lan egiten du; Niloko urez elikatua dago. Gauero isilpean sartzen da basamortuan, buztinez egindako eraikuntza misteriotsu bat eraikitzeko. Sudango herria askatasuna eskatzeko altxatzen den bitartean, bere sorkuntza bizitza propioa hartzen hasiko da.

## Aktoreak

* Maher El Khair
* Mudathir Musa
* Santino Aguer Ding

## Erreferentziak

* ↑ «Al-Sadd» Berria 2023-02-25 CC BY-SA 4.0 lizentziapean.

## Kanpo estekak

* Datuak: Q116870208
# Al Seef Tower

Al Seef Tower (arabieraz: القاعدة برج السيف), Arabiar Emirerri Batuetako Dubai hiriko etxebizitza etxe orratz bat da. 215 metro eta 44 solairu dauzka eta 2005ean amaitu zuten.
DAR Consult arkitekto taldeak diseinatu eta Emaar Properties enpresak sustatu zuen.

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2166274
# Al Shamal

Al Shamal (arabieraz: ٱلشَّمَال‎, Ash Shamāl) Qatarko zortzi udalerrietako (baladiyah) bat da. Udalerriburua Madinat ash Shamal (euskaraz: «iparraldeko hiria») hiria da, herrialdeko hiri nagusienetariko bat dena.

## Klima

Datu klimatikoak (Ar Ruays) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 22 | 24 | 28 | 34 | 39 | 42 | 43 | 43 | 40 | 35 | 30 | 25 | 33.8 |
| Batez besteko tenperatura minimoa (°C) | 13 | 14 | 17 | 22 | 27 | 30 | 31 | 32 | 29 | 26 | 18 | 14 | 22.8 |
| Pilatutako prezipitazioa (mm) | 13 | 2 | 2 | 5.5 | 1 | 0 | 0 | 0 | 0 | 0.5 | 15 | 23 | 62 |
| Hezetasuna (%) | 77 | 71 | 57 | 52 | 41 | 40 | 43 | 53 | 58 | 61 | 70 | 83 | 58.8 |
| Iturria: Qatar Statistics Authority ||||||||||||||

## Banaketa administratiboa

| Eremua | Herria(k) | Azalera (km²) | Biztanleria (2015) |
| 77 | Ain Sinan Madinat Al Kaaban Fuwayrit | 266,0 | 1.727 |
| 78 | Abu Dhalouf Zubarah | 427,2 | 1.660 |
| 79 | Madinat ash Shamal Ar Ruays | 166,6 | 5.407 |
| Udalerria | Udalerria | 859,8 | 8.794 |

## Erreferentzia

* ↑ (Ingelesez) Qatar Statistics Authority. Temperature/Humidity/Rainfall. .

## Kanpo estekak

* Datuak: Q310872
* Multimedia: Al Shamal / Q310872
# Al Rayyan

Al Rayyan (arabieraz: الريان‎, Al Rayyan edo Ar Rayyan) Qatarko zortzi udalerrietako (baladiyah) bat da. Udalerriburua Al Rayyan hiria da.

## Banaketa administratiboa

| Eremua | Herria(k) | Azalera (km²) | Biztanleria (2015) |
| 51 | Al Gharrafa Gharrafat Al Rayyan Izghawa Bani Hajer Al Seej Rawdat Egdaim Al Themaid | 80,9 | 56.027 |
| 52 | Al Luqta Lebday Antzinako Al Rayyan Al Shagub Fereej Al Zaeem | 13,4 | 18.433 |
| 53 | Al Rayyan Berria Al Wajbah Muaither | 110,9 | 77.875 |
| 54 | Fereej Al Amir Luaib Muraikh Baaya Mehairja Fereej Al Soudan | 18,1 | 24.593 |
| 55 | Fereej Al Soudan Al Waab Al Aziziya New Fereej Al Ghanim Fereej Al Murra Fereej Al Manaseer Bu Sidra Muaither Al Sailiya Al Mearad | 82,4 | 283.675 |
| 56 | Fereej Al Asiri New Fereej Al Khulaifat Bu Samra Al Mamoura Abu Hamour Mesaimeer Ain Khaled | 61,1 | 128.928 |
| 81 | Mebaireek | 160,5 | 12.483 |
| 83 | Al Karaana | 554,3 | 2.614 |
| 96 | Abu Samra | 801,7 | 984 |
| 97 | Sawda Natheel | 566,7 | 100 |
| Udalerria | Udalerria | 2.450 | 605.712 |
Gainera, bere barnean honakoak ere badaude:
* Al Aamriya (arabieraz: العامرية‎)
* Al Hemaila (arabieraz: الحميلة‎)
* Al Khaldiya (arabieraz: الخالدية‎)
* Al Mukaynis (arabieraz: مكينس‎)
* Al Rekayya (arabieraz: الركية‎)
* Baida Al Gaa (arabieraz: بيضا القاع‎)
* Eglat Faisal (arabieraz: عقلة فيصل‎)
* Jaww Basheer (arabieraz: جو بشير‎)
* Jariyan Al Batnah (arabieraz: جريان البطنة‎)
* Mendebaldeko Lusail (arabieraz: لوسيل الغربية‎)
* Rawdat Al Jahhaniya (arabieraz: روضة الجهانية‎)
* Ummahat Owaina (arabieraz: امهات عوينة‎)
* Umm Al Afaei (arabieraz: ام الافاعي‎)
* Umm Al Suwab (arabieraz: ام الصوب‎)
* Umm Hawta (arabieraz: ام حوطة‎)

## Erreferentzia

* ↑ (Ingelesez) Ministry of Development Planning and Statistics. (2010). Qatar Development Atlas - Part 1. , 10 or..

## Kanpo estekak

* Datuak: Q311272
* Multimedia: Al Rayyan / Q311272
# Al Rayyan (hiria)

Al Rayyan (arabieraz: الريان‎; euskaraz: «ureztatze») Qatarko hiria da, izen bereko udalerriko hiriburua dena. Herrialdeko bigarren hiri handiena eta hirugarren jendetsuena da.

## Historia

Hiriaren sorreraren data zalantzazkoa da, baina Dohako metropoli-eremua hedatu aurretik, Al Rayyan estatu-funtzionarioentzat girotutako hainbat landa-herrixka eta hiribildu ziren. Berez, bi eremutuan banaturik dago: antzinako Al Rayyan eta Al Rayyan Berria.

## Barrutiak

* Abu Hamour
* Al Aziziya
* Al Gharrafa
* Al Luqta
* Al Waab
* Al Wajbah
* Gharrafat Al Rayyan
* Muraikh
* Luaib
* Mehairja
* Baaya

## Erreferentziak

* ↑ Whelan, John. (1983). Qatar, a MEED practical guide. Londres: Middle East Economic Digest, 160 or. ISBN 0950521191..

## Kanpo estekak

* Datuak: Q18576873
* Multimedia: Al Rayyan / Q18576873
# Al Roker

Albert Lincoln "Al" Roker, Jr. (Queens, New York, 1954ko abuztuaren 20a - ), Estatu Batuetako telebista aurkezle eta meteorologoa da. Horri esker, hainbat cameo egin ditu film eta telesailetan.

## Filmografia

* 2012: The Simpsons (Moonshine River atala) (ahotsa)
* 2011: The Wiggles Ukulele Baby! bideoklipa
* 2011: WordGirl (Weatherman, 1 episode) (ahotsa)
* 2009: Cloudy with a Chance of Meatballs (ahotsa)
* 2008: Madagascar: Escape 2 Africa (ahotsa)
* 2007: 30 Rock (Atal 1)
* 2005: Robots (ahotsa)
* 2003: Cyberchase (ahotsa)
* 2003: Wholey Moses (ahotsa)
* 2003: The Proud Family (2 atal)
* 2003: Freedom: A History of Us
* 2001: Sesame Street (Atal 1)
* 2000: Will & Grace (Atal 1)
* 1999: Space Ghost Coast to Coast (Atal 1)
* 1998: Saturday Night Live
* 1998: Quest for Camelot (ahotsa)
* 1998: Superman: The Animated Series (ahotsa)
* 1997: Men in Black
* 1997: The Single Guy (Atal 1)
* 1996: NewsRadio (Atal 1)
* 1994: Mad About You (Atal 1)
* 1994: Reading Rainbow (Atal 1)
* 1993: Seinfeld (Atal 1)
* 1990: Another World (Atal 1)
* Datuak: Q3240869
* Multimedia: Al Roker / Q3240869
# Al Qubah

An Nuqat al Khams Libiako muhafazatetako bat da. 51.750 kilometro koadro ditu eta 19.000 biztanle zituen 2003an.

## Kanpo estekak

* Datuak: Q1366672
# Ammon

    Artikulu hau semitar herriari buruzkoa da; beste esanahietarako, ikus «Ammon (argipena)».
Ammon (hebreeraz: עַמּוֹן‎, estandar Ammon tiberieraz ʻAmmôn, "herria"; arabieraz: عمّون‎, ʻAmmūn), baita ere ammondar edo Ammonen seme-alabak, Itun Zaharreko herria da, egungo Jordanian Jordan ibaiaren ekialdean, Galaad eta Itsaso Hila artean bizi zena.. Bertoko hiri nagusia Rabbah edo Rabbath Ammon zuen izena, egungo Amman dena. Bibliaren arabera (Erregeak 1 11:05-33 eta Erregeak 2 23:13) bere jainko nagusiak Milkom eta Molek zuten izena eta litekeena da jainko bakarra izatea.
Israeldarrekiko gerrak ia etengabeak izan zirelarik, Jefte, David, Juda eta Makabearrek menderatu zituzten.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ University of Southern California. Ancient Texts Relating to the Bible: Amman Citadel. .
* ↑ Lur entziklopedietatik hartua.

## Kanpo estekak

* Datuak: Q473353
* Multimedia: Ammon / Q473353
# Ammon (Idaho)

Ammon Idahoko hiri bat da. Bonneville konderrian kokatua dago. 2010ean 13.816 biztanle zituen, 187,97 kilometro koadrotan banatuta.

## Ikus, gainera

* Bonneville konderria

## Kanpo estekak

* Datuak: Q937598
* Multimedia: Ammon, Idaho / Q937598
# Ammonoceratites

Ammonoceratites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3726792
* Multimedia: Ammonoceratites / Q3726792
# Ammon (argipena)

Ammon izan daiteke:
* Ammon, antzinako semitar herria.
* Zeus Ammon, Amon egiptoar jainkoaren greziar bilakaera
* Ammonita, galdutako moluskuak
* Ammon, Loten semea Bibliaren arabera
* Ammon Judakoa, Judako erregea

## Toponimia

* Ammon (Idaho)
* Ammon (Ipar Carolina)
* Ammon Ford (Ipar Carolina)
* Amman, Jordaniako hiriburuaren antzinako izena.

## Ikus, gainera

* Amon, egiptoar jainkoa.
# Ammonitoceras

Ammonitoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q2843691
# Alfonso Sena

Alfonso Sena Manterola (Donostia, Gipuzkoa, 1886ko urriaren 5a - 1958ko abuztuaren 6a) euskal herritar futbolaria izan zen. Atzelari lanetan aritzen zen. Bere anaiak Gregorio Sena eta Miguel Sena futbolariak izan ziren ere.

## Kirol ibilbidea

* San Sebastian Recreation Club (1904-1906)
* Athletic (1906-1907)
* San Sebastian Recreation Club (1907)
* Athletic (1907-1908)
* Club Ciclista San Sebastián (1908-1909)
* Real Sociedad (1909-1914)

## Kanpo estekak

* Jokalariaren profila Athletic-en webgunean
* Datuak: Q113459727
# Alfonso Servando Tortolo

Adolfo Servando Tortolo 1911ko azaroaren 10a - 1998ko apirilaren 1a) apezpiku argentinarra, Argentinako Gotzainen Batzarreko presidentea, Opus Deiren Argentinako hazkundea babestu zuen. Militarrekin oso harreman onak zituen eta Jorge Rafael Videlaren estatu kolpea babestu zuen; diktadorean konfidantzako aitorle-entzulea izan zen. Giza eskubideen urraketaz galdetzen ziotenean, nahiz eta lehen eskuko informazioa izan, berak ez zekiela ezer erantzuten zuen. Diktadura militarraren laguntzaile aktiboa izan zen.
Vatikanoko II. kontzilioan parte hartu zuen. Paranako katedralean lurperatuta dago.

## Erreferentziak

* ↑ https://opusdei.org/es-es/article/una-trayectoria-espiritual/
* ↑ Mignone, Emilio (1986). Iglesia y dictadura: el papel de la Iglesia a la luz de sus relaciones con el régimen militar. Colihue. 33.or.

## Kanpo estekak

* Datuak: Q2824730
# Alfonso Torregrosa

Alfonso Torregrosa (Bilbo, 1959ko abenduaren 25a - ) bizkaitar aktorea da. Geroa antzerki taldeko kidea izan zen.

## Filmografia hautatua

* La caza: Monteperdido (2019)
* La víctima número 8 (2018)
* Mozolopintoa (2009)
* Camino (2008)
* Bajo las estrellas (2007)
* La vida mancha (2003)
* 800 balas (2002)
* Salto al vacío (1995)

## Erreferentziak

* ↑ (Gaztelaniaz) Euskal Aktoreen Batasuna. (Noiz kontsultatua: 2016-9-14).
* Datuak: Q20492737
# Alfonso Ussía

Alfonso de Ussía Muñoz-Seca (Madril, 1948ko otsailaren 12a) espainiar kazetari, zutabegile eta idazle bat da. Espainiar nazionalismoa, monarkia eta eskuin muturraren aldeko pentsamoldekoa da.
Jaime Milans del Bosch teniente jeneral kolpista eta frankistaren hiloba da, 1981eko otsailaren 23ko Espainiako estatu-kolpearen arduradunetako bat izan zena.
ABC, Diario 16 eta Ya egunkarietan idatzi izan du, ondoren La Razón egunkarian zutabegile eta COPE espainiar eliza katoliko eskuin muturrekoaren irratian ere "La Mañana" irratsaioan parte hartu du.
* Datuak: Q5667267
* Multimedia: Alfonso Ussía / Q5667267